سەرۆک نێچیروان بارزانی لە بەیاننامەیگ رەسیە ئاژانس شەفەق نیوز وت: وە گەرمی فرەیگ پیرووزبایی لە خوەشک و برا مەسیحیەیل لە هەرێم کوردستان، عراق و جەهان کەم، وەبوونەی جەژن قیامەت هەزرەت مەسیح (ع)، ئومید جەژن و پشوو کپ و خوەشیگ ئەرایان خوازم، و داوای سەرکەفتن ئەرایان کەم.
وتیش: لەی جەژن پیرووزە، دووپات لەبان ئەوزەڵکردن کەلتور وەیەکەوژیان ناوبەین پیکاتەیل ئاینی و بنچینەیی لە کوردستان کەیمن، ک روییگ فرە گرنگە ئەرا ناسنامەی کوردستان و جی شانازیە.
سەرۆک هەرێم کوردستان وتیش: دڵنیای گشت خوەشک و برا مەسیحیەیل و گشت پیکاتەیل کەیمن ک ئیمە هەمیشە هەر مقیەتیکەر ئی کەلتورە و ماف و ئازادییان مینیمن.
